KTH hallgatói hírlevél a 2013/14/2 félév kezdésről
KTH hallgatói hírlevél bejelentkezésről, tantárgyfelvételről, félévkezdésről – 2014. január 28.
2014. január 21-én 12 órától van lehetőség a 2013/14/2 félévre bejelentkezni, január 30-án 18 órakor indul az előzetes tantárgy- és kurzusfelvétel, majd 2014. február 3-tól kezdetét veszi a regisztrációs időszak.
A megjelölt három időponton kívül a legfontosabb időszakok, teendők, határidők, kérvények:
időszak/teendő/kérvény megnevezése
időszak/érvényesség kezdete
időszak/érvényesség vége
2013/14/2 félévre bejelentkezés
2014. január 21. 12:00
2014. február 9. 23:59
036B Kérelem a passzív félévek megengedett számának emelésére kérvény
2014. január 24. 6:00
2013/14/2 félév regisztrációs hete
2014. február 10. 6:00
2014. február 17. 23:59
100M Beiratkozási lap (Mesterképzés) (a 2013/14/2 félévtől felvett/átvett hallgatók számára)
2014. január 28. 6:00
2014. február 3. 23:59
(a kérvény 2014. március 16-ig lesz elérhető a pótiratkozók és a jogorvoslattal felvettek részére)
100A Beiratkozási lap (alapképzés v. osztatlan képzés) (a 2013/14/2 félévtől átvett hallgatók számára)
2014. január 29. 6:00
(a kérvény 2014. március 16-ig lesz elérhető a pótiratkozók részére)
TANTÁRGYFELVÉTEL, TANULMÁNYOK, OKTATÁS
2013/14/2 félévi előzetes tantárgy- és kurzusfelvétel a legtöbb hallgató számára
ÉMK, ÉPK és KJK Karokon meghatározott hallgatói csoportoknak már 12 órától (lásd bővebben 2.1. bekezdés)
2014. január 30. 18:00
2014. február 23. 23:59
rendelkezésre álló ingyenes nyelvi egységek közzététele a KTH honlapján
2014. január 22-én közzétettük
051 Felszólalás a közzétett ingyenes nyelvi egységek adataival szemben kérvény
2014. január 30. 6:00
2014. február 14. 23:59
0 kredites nyelvi tantárgyak leadása
017 Kivizsgálási kérelem sikertelen tantárgyfelvétel miatt kérvény
2014. január 30. 12:00
008 Kérelem ismételt tárgyfelvételre korábban már teljesített tárgyból kérvény
2014. január 17. 6:00
a legtöbb Karon 2014. február 9. 23:59, de lásd az Ügyintézés/Kérvények/Ki-tölthető kérvények felületen az érvényesség vége mezőben
025 Kérelem tantárgyak átvezetésére a BME-n teljesített azonos kódú tantárgyak esetén (korábbi képzésen megszerzett érvényes aláírás átvezetésére is ez a kérvény szolgál)
2013. december 5. 6:00
2014. február 7. 23:59
2013/14/2 félévi végleges tantárgy- és kurzusfelvétel
2014. február 3. 16:00
018 Utólagos tantárgyfelvételi/tantárgytörlési kérelem (nem saját hibából) kérvény
019 utólagos tantárgyfelvételi/tantárgytörlési kérelem (saját hibából) kérvény
2014. február 9. 23:59 (kivéve, ha szociális vagy egészségügyi alapon kéri)
költségtérítés/önköltség 1. részlet befizetésének határideje
101 Kérelem befizetendő kiírt tétel megosztására, illetve befizetési határidejének módosítására kérvény
2014. január 4. 6:00
2014. február 28. 23:59
003 Költségtérítés/önköltség csökkentés kérelem (aláírás esetén) kérvény
010 Költségtérítés/önköltség csökkentés kérelem személyes okokból kérvény
009 Költségtérítés csökkentés kérelem (GYES, GYED, stb. alapján) kérvény
A legfontosabb előírások, információk:
A hallgató a regisztrációs hét végéig köteles a Neptunban aktív vagy passzív félévre bejelentkezni.
Bejelentkezni a hallgatói Neptun web Ügyintézés/Beiratkozás/Bejelentkezés felületén tud az adott félév kiválasztását követően a + (Lehetőségek) opción belül a Beiratkozást kiválasztva, majd a Nyilatkozat - félév státuszáról ablakban az aktív vagy passzív lehetőség kiválasztása után a Nyilatkozom gombra kattintva (automatikus rendszerüzenetet kap a bejelentkezés megtörténtéről).
Minden képzésen el kell végezni a bejelentkezést, ahol hallgatói jogviszonya van. (Képzésváltásra a Kijelentkezés gombbal azonos sorban, a bal felső sarokban elhelyezett Képzés gombra kattintva van lehetőség.)
Az aktív félévre való bejelentkezés (ill. annak elfogadásának) feltétele, hogy ne legyen a BME-vel szemben lejárt határidejű tartozása.
Amennyiben passzív félévre jelentkezik be:
- hallgatói jogviszonyát egybefüggően két félévig szüneteltetheti;
- a passzív félévek száma összességében nem haladhatja meg a képzési idő felét (felfelé kerekítve);
- a dékán különösen indokolt esetben további maximum 2 passzív félévet engedélyezhet; a további passzív félévet a 036B Kérelem a passzív félévek megengedett számának emelésére kérvényen kérelmezheti;
- ha már vett fel tantárgyat, azokat a passzív félévre bejelentkezés előtt törölnie kell;
Amennyiben nem jelentkezik be a 2013/14/2 félévre:
- a KTH jelentkezteti be passzív félévre az első oktatási hét végéig.
- Amennyiben a bejelentkezést egymást követő három alkalommal elmulasztja, a BME egyoldalú elbocsátó nyilatkozattal megszünteti a hallgatói jogviszonyát.
- a 2013/14/2 félévre bejelentkezést követően lejárt határidejű fizetési kötelezettségét 2014. február 9-ig nem rendezi.
Amennyiben regisztrációs heti határidővel lejáró fizetési kötelezettsége van, kérjük, a gyűjtőszámlára utalás módjáról a fizetési határidőt megelőző legalább 2-3 munkanappal korábban intézkedni szíveskedjék. A BME gyűjtőszámláról és a gyűjtőszámlára utalás módjáról a KTH honlap GY.I.K. (gyakran ismétlődő kérdések) felületén a Pénzügyek alatt a Mit kell tudni a gyűjtőszámláról? c. tanulmányi hírben talál tájékoztatást. Ha 2014. február 9. előtti határidejű befizetéséről céges számlaigénylést ad be, kérjük, a 101 Kérelem befizetendő kiírt tétel megosztására, illetve befizetési határidejének módosítására kérvény beadásával gondoskodjon időben a fizetési határidő meghosszabbításáról, mivel annak átfutási ideje hosszabb!
- Amennyiben a tartozását a bejelentkezési időszakot követő egy héten belül – legkésőbb 2014. február 17-ig – befizeti, a félév ismételt aktiválását a 102 Kérvény félév utólagos aktiválására elektronikus kérvényben kérelmezheti 1200 Ft szolgáltatási díj megfizetése mellett. A 102. sz. kérvényen kérelmezhető a 2013/14/2 félév aktiválása abban az esetben is, ha már korábban lejárt határidejű tartozás miatt a regisztrációs héten csak passzív félévre tudott bejelentkezni.
- Amennyiben a 2013/14/2 féléve 2014. február 17-ét követően is passzív és a 102-es kérvényben sem kérte, hogy aktív legyen, ill. a kérvénye elutasításra kerül, a tantárgyait, amit a 2013/14/2 félévre felvett, a KTH letörli.
2. Tantárgy- és kurzusfelvétel:
A Tanszékek a 2013/14/1 félévben megszerzett eredményeket alap- és mesterképzéses hallgatók esetében 2014. január 29-én éjfélig, hagyományos egyetemi képzéses hallgatóknál 2014. február 1-je éjfélig rögzítik a Neptunban. Mivel az előzetes tantárgy- és kurzusfelvételi időszak január 30-án indul, szíveskedjék a Neptunba bejegyzett eredményeket ellenőrizni. Amennyiben hibás vagy hiányos 2013/14/1 félévi eredményének bejegyzése, a tantárgyat oktató Tanszékkel való adategyeztetést a 006 Jegyeltérés bejelentése kérvényen kérelmezhet a második oktatási hét végéig. Az ösztöndíjak szempontjából jogvesztő határidő a harmadik kifizetéstől számított 15. munkanap.
A 2013/14/1 félév átlagolását legkésőbb a regisztrációs héten végzi el a KTH.
2.1. Előzetes tantárgy- és kurzusfelvétel:
- a 2013/14/2 félévre bejelentkezett aktív félévre, és
- a tantárgy végleges követelményét teljesítette.
Az Építőmérnöki, Építészmérnöki, valamint a Közlekedésmérnöki és Járműmérnöki Karok Tanulmányi Bizottságai a 2013/14/2 félévben is előnyben részesítik a tantárgyfelvételnél a „jobb eredményt” elért hallgatókat azáltal, hogy 2014. január 30-án 12 és 17 óra között is lehetséges lesz számukra a tantárgy- és kurzusfelvétel. A korábbi tantárgyfelvétel során azokat a tantárgyakat vehetik fel, amire más Karok hallgatói nem jelentkezhetnek.
Az Építőmérnöki Kar Tanulmányi Bizottságának döntése alapján azok a BSc és MSc képzésekben részt vevő hallgatók részesülnek kedvezményben, akiknek a 2013/14/1 félévet követően a kumulált átlaga legalább 3,50.
Az Építészmérnöki Kar Tanulmányi Bizottságának döntése alapján azok a BSc és osztatlan képzéses hallgatók vehetik fel korábban a tantárgyaikat, akikre teljesül, hogy a 2013/14/1 félévben legalább 25 kreditpontot szereztek és félévi súlyozott tanulmányi átlaguk legalább 4,00.
A Közlekedésmérnöki és Járműmérnöki Kar Tanulmányi Bizottságának döntése szerint a TDK eredmény és a szakkollégiumban végzett tevékenység alapján részesülnek kedvezményben a hallgatók.
A három Karon a tanulmányi eredmények megállapításához 2014. január 30-án délelőtt a KTH elvégzi a 2013/14/1 félév átlagolását, majd a kedvezményben részesülő hallgatókat Neptun üzenetben értesíti a tárgyjelentkezés kezdetéig. A félévi teljesített kreditet, a félévi súlyozott tanulmányi átlagot és a kumulált átlagot a hallgató a hallgatói Neptun web Tanulmányok/Tanulmányi átlagok felületén ellenőrizheti.
Korábbi képzésén megszerzett érvényes aláírásának átvezetését a 025 Kérelem tantárgyak átvezetésére elektronikus kérvényen kérelmezheti 2014. február 7. 23:59-ig.
Sikertelen tantárgyfelvétel esetén:
- amennyiben a tantárgy végleges követelménye teljesül, a tantárgyfelvételi probléma kivizsgálása a 017 Kivizsgálási kérelem sikertelen tantárgyfelvétel miatt kérvényen kérelmezhető;
- amennyiben a Neptun működési hibája okozza a tantárgyfelvételi problémát, a probléma a neptun@bme.hu címre küldött levélben jelezhető;
- amennyiben a kurzus létszáma betelt, és emiatt nem tud az adott kurzusra jelentkezni, a létszám emelésében a tantárgyat meghirdető tanszék segítségét kérheti.
A kurzusfelvételnél a kurzus Megjegyzés mezőjét is javasolt ellenőrizni, mivel a tanszékek a kurzus Megjegyzés mezőjében is közölhetnek a tantárgyfelvételt érintő információkat (pl. adott gyakorlati kurzust milyen kurzuskódú laborkurzussal együttesen kell felvenni, vagy az adott kurzus az angol nyelvű képzéshez tartozó kurzus, stb.).
2.2. Nyelvi tantárgyak felvétele és leadása:
- A 0 kredites nyelvi tantárgyakat az előzetes tantárgy- és kurzusfelvételi időszak végéig lehet szabadon leadni, ezt követően a minimum létszámot elért 0 kredites nyelvi kurzusokról már nincs lehetőség lejelentkezni.
- Az ingyenes nyelvi egységek számát 2014. január 22-én közzétették a KTH honlapján (www.kth.bme.hu). A közzétett adatokkal szemben a „051 Felszólalás a közzétett ingyenes nyelvi egységek adataival szemben” kérvényen lehet felszólalással élni 2014. február 14-ig. A határidő jogvesztő.
- A nyelvi tantárgyak felvételét érintő legfontosabb előírásokról a BME GTK Idegennyelvi Központ honlapján a Tevékenység/Hallgatói Nyelvoktatás/Tárgyfelvétel (http://www.nyi.bme.hu/?cikk_id=102) felületén tájékozódhat.
2.3. Javító célú ismételt tantárgyfelvétel:
- Amennyiben korábbi félévben már teljesített tantárgyat javítás céljából ismételten fel szeretne venni, kérését a 008 Kérelem ismételt tárgyfelvételre korábban már teljesített tárgyból kérvényen nyújthatja be. A kérvény beadás határideje Karonként eltérhet, a beadási határidőről a hallgatói Neptun web Ügyintézés/Kérvények/Kitölthető kérvények felületén a kérvény sorára állva az érvényesség vége mezőből tájékozódhat.
- Javító céllal tantárgyat felvenni a képzés mintatanterve szerinti összkredit 10%-áig, de legfeljebb öt alkalommal lehet.
- A kérvény elfogadása esetén a KTH határozatot bocsát ki, amit a tantárgyat oktató tanszéken le kell adnia. Nem kerül sor újabb tantárgyfelvételre. A tantárgy teljesítése esetén a megszerzett érdemjegyet a korábbi tantárgyfelvételhez rögzítjük. A megszerzett érdemjegy a súlyozott tanulmányi átlag számításánál helyettesíti a korábban megszerzett jegyet. Felhívjuk figyelmét, hogy a KTB határozata tartalmazza a tantárgy nem teljesítésének következményeit is (a KTB dönthet úgy is, hogy a tantárgyból valamennyi eredménye törlésre kerül).
2.4. Végleges tantárgy- és kurzusfelvétel:
- A Tanszékek a regisztrációs hét első napján 10 és 16 óra között döntenek a végleges kurzuskínálatról. Ha egy kurzuson a jelentkezők száma nem éri el a tanszék által meghirdetett minimumot, akkor a tanszék dönthet úgy, hogy a kurzus nem indul, vagy a kurzus indulásáról későbbre halaszthatja a döntést. Amennyiben a kurzus a tanszék döntése alapján nem indul el, a tanszéki adminisztrátor törli a hallgatókat a kurzusról és a tantárgyról és a hallgatókat Neptun üzenetben és e-mailben értesíti a törlésről. Amennyiben a kurzus indításáról a tanszék később hoz döntést, a hallgatókat a döntés elhalasztásáról értesíti, viszont a kurzusról a lejelentkezést a tanszék a halasztott döntést követően letilthatja.
- A kurzus csere esetén a tantárgyat oktató Tanszéktől kérhet segítséget.
- A tantárgyfelvételnél kérjük, legyen figyelemmel a TVSZ azon előírására, miszerint „az állami ösztöndíjas képzésben részt vevő hallgató egyéni tanulmányi rendjében – külön önköltség, illetve költségtérítés fizetése nélkül – az összes előírt kreditet tíz százalékkal meghaladó kreditértékű tantárgyat vehet fel. Az ezen felül felvett kreditekért – az akkreditált krediteken kívül – a hallgatónak térítési díjat kell fizetnie. A tanulmányait 2012. augusztus 15. előtt megkezdett, államilag finanszírozott, vagy államilag támogatott képzésben részt vevő hallgató a képzése befejezéséhez 2012. szeptember 1-jén még szükséges kreditértékű tantárgyat, ezen felül az összes előírt kredit tíz százalékával megegyező kreditértékű tantárgyat külön önköltség illetve költségtérítés fizetése nélkül felvehet, függetlenül a képzésen korábban felvett tantárgyai kreditértékének összegétől.”
- Megjegyezzük, hogy a fenti TVSZ idézetben az „ – akkreditált krediteken kívül – ” megjegyzés csak a 2012.08.15. utáni jogviszony kezdetű állami ösztöndíjas hallgatókra vonatkozik, és mivel ez a kiegészítés csak 2013 június 24-i módosítással került a TVSZ-be, ezért csak a 2013/14/1 félévben, vagy azt követően akkreditált tantárgyakra érvényes.
2.5. Utólagos tantárgyfelvétel/tantárgyleadás:
- Ha tantárgyait saját vagy adminisztratív hibából a regisztrációs hét végéig nem tudja felvenni vagy leadni, akkor utólagos tantárgyfelvételi/tantárgytörlési kérelmet adhat be a Neptun hallgatói web Ügyintézés/Kérvények/Kitölthető kérvények felületén elérhető 018 Utólagos tantárgyfelvételi/tantárgytörlési kérelem (nem saját hibából) és 019 Utólagos tantárgyfelvételi/tantárgytörlési kérelem (saját hibából) kérvényeken.
- Ha adminisztratív hiba miatt van szükség az utólagos tantárgyfelvételre/tantárgyleadásra, akkor nem kell szolgáltatási díjat fizetnie. A saját hiba alapján kérvényezett utólagos tantárgyfelvétel/tantárgyleadás tantárgyanként 1200 Ft szolgáltatási díj megfizetése mellett kérvényezhető. Amennyiben a Kari Tanulmányi Bizottság a nem saját hibából beadott kérelmet saját hibából beadottnak minősíti és a hallgató így is kéri a tantárgy felvételét/törlését, akkor tantárgyanként 2400 Ft szolgáltatási díj kerül kiírásra.
3. Költségtérítés/önköltség kiírása, csökkentése, fizetési határidő módosítása:
Amennyiben megosztott költségtérítést/önköltséget fizet, a költségtérítés/önköltség 1. részlete 2014. február 9-i fizetési határidővel került kiírásra. A felvett kreditenként fizetendő költségtérítést/önköltséget április végéig írjuk ki.
A költségtérítés/önköltség 1. részlete azoknak a költségtérítéses/önköltséges hallgatóknak is kiírásra kerül, akik a 2013/14/2 félévre passzív státusszal jelentkeznek be, mivel a félévi státusz a regisztrációs hét végéig módosítható. Amennyiben a félévi státusz a regisztrációs hetet követően nem lesz aktív, akkor a kiírt költségtérítés/önköltség 1. részlet a KTH által központilag törlésre kerül.
A kiírt költségtérítés/önköltség befizetési határidejének módosítására a 101 Kérelem befizetendő kiírt tétel megosztására, illetve befizetési határidejének módosítására elektronikus kérvény szolgál. A 101. sz. Neptun kérvényt kell beadnia akkor is, ha Diákhitelből kívánja rendezni a kiírt tétel befizetését, vagy számlát kér a befizetéséről és a befizetési határidő módosítását kéri. A Diákhitel alapján befizetési határidő módosítást kérő hallgatóknak a kérvényhez csatolni kell a diákhitel szerződés első oldalának másolatát, amely a személyi adatok mellett tartalmazza az átvétel dátumát is.
Költségtérítés/önköltség csökkentése az első oktatási hét végéig díjmentesen kérelmezhető a 003 Költségtérítés/önköltség csökkentés kérelem (aláírás esetén), 010 Költségtérítés/önköltség csökkentés kérelem személyes okokból és 009 Költségtérítés csökkentés kérelem (GYES, GYED, stb. alapján) kérvényeken. Az első oktatási hét után a kérvény beadási határidőig (2014. február 26-ig) leadott kérvények esetében 1200 Ft szolgáltatási díjat kell fizetnie.
A 2013/14/2 félévről hallgatói jogviszony igazolást előreláthatólag 2014. február 11-től kérhet ügyfélfogadási időben az R. épület aulájában az információs ablaknál, amennyiben a bejelentkezési kötelezettségének eleget tett. Aki nem jelentkezett be, csak a központi státuszállítást követően, várhatóan a második oktatási héten kaphat igazolást.
A 2013/14/2 félévi diákigazolvány érvényesítés kezdetéről honlapunkon (www.kth.bme.hu) tájékoztatjuk. A 2013/14/1 félévi matricák 2014. március 31-ig érvényesek.
A KTH-ban is lehetőség van Diákhitel szerződés megkötésére ügyfélfogadási időben Diákhitel ügyintézés sorszámot kérve.
Ha a hírlevélben közöltekkel kapcsolatban, ill. egyéb kérdése merül fel, szíveskedjék az info@kth.bme.hu e-mail címre írt levélben feltenni.
A következő félévre is a legjobbakat kívánva, üdvözlettel: